PREKIŲ PIRKIMO SUTARTIS Nr. GB/2025/04/01-4

......2025.04.01........

**UAB GABERA** juridinio asmens kodas 166908037, kurios registruota buveinė V. Gadono 1, Seda, Mažeikių raj. , atstovaujama direktoriaus Mindaugo Samoškos (toliau − **„Prekių tiekėjas“**), ir **Mažeikių r. Sedos PSPC,** įmonės kodas 166914086 registruotas A. Baranausko a. 8, Seda, Mažeikių r. sav., atstovaujamas Vyr. gydytojos Vilmantės Stankevičienės , veikiančios pagal įstaigos nuostatus (toliau – **„Klientas“**), toliau Prekių tiekėjas ir Klientas kiekvienas atskirai gali būti vadinami **„Šalimi“**, o abu kartu – **„Šalimis“**. Šalys sudarė šią sutartį (toliau – **„Sutartis“**)ir susitarė dėl toliau išvardintų sąlygų.

1. **Sutarties objektas**
	1. Prekių tiekėjas įsipareigoja pagal Kliento užsakymą suteikti Klientui sutarties priede Nr. 1. Nurodytus maisto produktus „Žuvis ir žuvies gaminiai“ susijusias su ligonių maitinimu (toliau – „Prekės“).
2. **Prekių kiekiai ir kaina**
	1. Klientas turi teisę perkamų prekių kiekį sumažinti arba padidinti priklausomai nuo Pirkėjo poreikių. Padidinus perkamų prekių kiekį, šių prekių pirkimui negalioja šios sutarties sąlygos ir prekių matavimo vienetų kainos nurodytos priede prie sutarties Nr.1. Kaina galioja tik sutartyje numatytam perkamajam kiekiui ir asortimentui pagal suderėtas kainos sąlygas.
	2. Prekių kainos yra sutartinės ir negali būti didesnės nei nurodyta pasiūlyme per visą šios sutarties galiojimo laiką. išskyrus atvejus, kai dėl žaliavų brangimo Prekių tiekėjui didinamos prekių kainos ir sutartyje nurodytos prekių kainos viršija 30 proc. sutarties priede numatytas kainas.
	3. Į Prekių kainą yra įtraukta įpakavimo, ženklinimo ir taros kaina, prekių saugojimo prekių tiekėjo sandėlyje, draudimo, transportavimo ir visos kitos išlaidos.
	4. Prekių kainos perskaičiuojamos dėl pasikeitusių mokesčių - pasikeitus PVM mokesčiui kainos bus perskaičiuojamos nuo įstatymo dėl PVM mokesčio pakeitimo įsigaliojimo dienos.
	5. Pakeistos Prekių kainos įsigalioja tik šalims pasirašius priedą prie šios sutarties.
3. **Prekių pateikimo ir atsiskaitymo tvarka**

3.1. Prekių tiekėjas įsipareigoja tinkamai tiekti Prekes, nurodytas šios sutarties priede Nr.1, Visos Prekės tiekiamos vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 patvirtinto “Aplinkos apsaugos kriterijų taikymo, vykdant žaliuosius pirkimus, tvarkos aprašo 1.10 punktu, prekės bus pristatomos ne piko metu nuo 9 iki 11 val., taip pat vadovaujantis 1.11 punktu, mūsų įmonės naudojamos transporto priemonės realiomis važiavimo sąlygomis išmetamų teršalų kiekis neviršija 80 procentų ribinės vertės. Prekės pristatomos pagal pateiktą užsakymą ne mažiau kaip tris kartus per savaitę, netaikant atvežimui minimalios užsakymo sumos ir kiekio. Prekių pristatymo vieta: VŠĮ Sedos PSPC, A. Baranausko a. 8, Seda, Mažeikių r. sav.

3.2.Prekių tiekėjas pristato Prekes tvarkingose standartinėse pakuotėse, ant kiekvienos pakuotės nurodomas serijos numeris ir produkto galiojimo laikas.

3.3.Prekių tiekėjas privalo garantuoti parduodamos produkcijos kokybę kokybės sertifikatu, nurodomu važtaraštyje ir išduoti Klientui pagal pareikalavimą.

3.4.Jei pristatymo metu yra akivaizdus prekių pakuočių pažeidimas ir/ar kyla įtarimų, kad Prekės gali būti nekokybiškos ar galimas jų trūkumas, prekių galiojimo laikas pasibaigęs, Kliento atstovas turi teisę, Prekių tiekėjo atstovui, pristačiusio Prekes, akivaizdoje, sutikrinti pristatytas Prekes. Nustačius prekių trūkumą ar nekokybiškumą prekės grąžinamos Prekių tiekėjui, ar imasi kitų įstatyminių veiksnių padėčiai ištaisyti.

3.5.Prekių tiekėjas įsipareigoja tinkamai paruošti visus Prekės dokumentus, pateikti PVM sąskaitą faktūrą už pristatytas prekes (per sistemą e. sąskaita), kurioje papildomai būtų nurodyta sutarties, kurios pagrindu teikiamos Prekės numeris ir data, kiekvienos prekės vieneto kaina be PVM ir su PVM. Jei pristatymo metu yra Prekių trūkumas, Kliento atstovas PVM sąskaitoje – faktūroje pasirašo tik už pristatytą prekių kiekį.

3.6. Prekės Prekių tiekėjo sandėliuose pakraunamos ir Klientui pristatomos pagal užsakymą telefonu ar kitomis priemonėmis. Telefonas užsakymams: +37068243439, el. paštu: 020@gabera.lt , atsakingas asmuo Daiva Gedvilienė. apie prekių poreikį informuojant prieš 3 darbo dienas.

3.7.Atsiskaitymai atliekami pavedimu į tiekėjo nurodytą sąskaitą per **60 kalendorinių dienų** **nuo PVM sąskaitos – faktūros gavimo dienos,** išskyrus sutarties 3.8 punkte numatytu atveju. Atsiradus galimybei, Klientas už Prekes gali sumokėti ir per trumpesnį laiką.

3.8. Klientas turi teisę sulaikyti apmokėjimą, jei:

3.8.1.Sutriko Kliento finansavimas (kol bus gautas finansavimas);

3.8.2.PVM sąskaitoje – faktūroje nurodyta neteisinga suma (kol bus išsiaiškinta su Prekių tiekėju);

3.8.3. Prekių tiekėjas pateikė nekokybiškas prekes (kol Prekių tiekėjas pakeis prekes kokybiškomis).

1. **Prekių kokybė ir garantijos**
	1. Prekių tiekėjas įsipareigoja teikti kokybiškas Prekes, kurių kokybė atitinka gamintojo šalies standartus, gamintojo techninius standartus, Lietuvoje patvirtintus ir galiojančius standartus, higienos reikalavimus, tarptautinius LR galiojančius normatyvinius dokumentus.
	2. Jeigu, įsigaliojus sutarčiai, paaiškėja, kad Prekės neatitinka keliamų kokybės reikalavimų arba paaiškėja, kad Prekių tiekėjas apie Prekių atitikimą Kliento nustatytiems reikalavimams pateikė melagingą informaciją, kurią Klientas gali įrodyti bet kokiomis teisinėmis priemonėmis, Klientas turi teisę prekes grąžinti ir sutartį nutraukti. Prekių tiekėjas privalo atsiimti parduotas prekes, grąžinti Klientui sumokėtą už šias prekes pinigų sumą.
	3. Pagal šią sutartį teikiamoms Prekėms turi būti nurodytas prekės galiojimo terminas. Tiekėjas užtikrina, kad prekės bus tinkamai paženklintos, įpakuotos, tinkamai apsaugojant jas nuo mechaninio, cheminio bei atmosferinio poveikio.
2. **Prekių tiekėjo teisės ir įsipareigojimai**
	1. Prekių tiekėjas įsipareigoja nedelsiant raštu informuoti Klientą apie bet kurias aplinkybes, kurios trukdo ar gali sutrukdyti Prekių tiekėjui užbaigti Prekių tiekimą nustatytais terminais.
	2. Prekių tiekėjas privalo nedelsiant žodžiu ir ne vėliau kaip per vieną darbo dieną raštu informuoti Klientą, jeigu laiku negali pateikti užsakytų prekių.
	3. Prekių tiekėjas turi ir kitas šios Sutarties ir Lietuvos Respublikoje galiojančių teisės aktų numatytas teises bei pareigas.
3. **Patvirtinimai**
	1. Prekių tiekėjas patvirtina, kad turi teisę sudaryti šią sutartį, taip pat vykdyti visus šioje sutartyje numatytus įsipareigojimus. Prekių tiekėjas pareiškia, kad jis, taip pat, bet kurie tretieji asmenys, veikiantys jo vardu, yra gavę visus būtinus leidimus, atestacijos pažymėjimus ar kitokius dokumentus, įgaliojančius Prekių tiekėją ar tokius trečiuosius asmenis užsiimti šioje Sutartyje numatyta veikla, kuri įeina į Prekių tiekėjo sutartinius įsipareigojimus.
4. **Kliento teisės ir pareigos**
	1. Klientas įsipareigoja laiku sumokėti Prekių kainą už tinkamai patiektas kokybiškas Prekes pagal šios Sutarties sąlygas.
	2. Klientas turi ir kitas šios Sutarties bei Lietuvos Respublikoje galiojančių teisės aktų numatytas teises.
5. **Šalių atsakomybė**

8.1.Prekių tiekėjo atsakomybė yra apribota atsakomybe už tiesioginę žalą (nuostolius, netesybas ir pan.), kurią Klientas patirtų dėl Prekių tiekėjo, jo darbuotojų ir(ar) atstovų arba trečiųjų asmenų tyčios ar didelio nerūpestingumo tiekiant šioje sutartyje numatytas prekes.

8.2.Klientas ir Prekių tiekėjas įsipareigoja neperduoti ir(ar) neperleisti trečiajai šaliai jokių iš šios sutarties kilusių teisių, pareigų ir(ar) pretenzijų bei reikalavimų atitinkamai Prekių tiekėjo ar Kliento atžvilgiu be išankstinio kitos Šalies rašytinio sutikimo, jei šioje sutartyje nenumatyta kitaip.

8.3.Laiku neįvykdęs šios sutarties 3.1 punkto Tiekėjas pagal Kliento pareikalavimą moka Klientui netesybas - po 0,02 % nuo konkretaus užsakymo kainos, už kiekvieną vėlavimo dieną.

8.4.Laiku neįvykdęs šios sutarties 3.7 punkto Klientas pagal Tiekėjo pareikalavimą moka Tiekėjui 0,02 % delspinigių nuo visos laiku nesumokėtos sumos už kiekvieną pradelstą dieną.

8.5*.*Prekių tiekėjui, nepagrįstai atsisakius vykdyti sutartį po sutarties pasirašymo, Klientas įgyja teisę panaudoti sutarties įvykdymo užtikrinimą.

1. **Force-Majeure**

9.1.Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu tai įvyko dėl neįprastų aplinkybių, kurių Šalys negalėjo numatyti, išvengti ar pašalinti jokiomis priemonėmis (toliau “**Nenugalimos jėgos aplinkybės**”), pvz. Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Tokiu atveju Šalių įsipareigojimų vykdymo terminas pratęsiamas.

9.2.Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes per 10 (dešimt) kalendorinių dienų nuo tokių aplinkybių atsiradimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

9.3.Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku nepasiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

1. **Šalių pareiškimai ir garantijos**
	1. Kiekviena Šalis pareiškia ir garantuoja kitai Šaliai, kad:
		1. Šalis yra tinkamai įsteigta ir teisėtai veikia pagal Lietuvos Respublikos įstatymus.
		2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Prekėms tiekti.
		3. Sudarydama Sutartį, Šalis nepažeis ją saistančių įstatymų, taisyklių, nuostatų, potvarkių, įsipareigojimų ar susitarimų.
		4. Ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.
2. **Sutarties galiojimas**
	1. Ši Sutartis įsigalioja nuo **2025 m. balandžio mėn. 1 d.** ir galioja iki **2026 m. balandžio mėn. 1 d.** Po 12 mėnesių, abiejų šalių sutarimu gali būti pratęsta sutartam laikotarpiui. Maksimalus sutarties galiojimas įskaitant visus galimus pratęsimus ne ilgesnis nei 3 metai skaičiuojant nuo sutarties įsigaliojimo datos.
	2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

11.3.Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

1. **Sutarties nutraukimas**
	1. Sutartis gali būti nutraukta raštišku Šalių susitarimu.

12.2 Prekių tiekėjas turi teisę vienašališkai nutraukti sutartį tik dėl svarbių priežasčių. Tokiu atveju Prekių tiekėjas privalo visiškai atlyginti Kliento patirtus nuostolius. Apie tokį Sutarties nutraukimą Prekių tiekėjas raštu praneša Klientui prieš 20 kalendorinių dienų.

12.3.Klientas bet kada turi teisę vienašališkai nutraukti Sutartį, apie tokį Sutarties nutraukimą pranešdamas Prekių tiekėjui prieš 10 kalendorinių dienų.

1. **Taikytina teisė**
	1. Šiai Sutarčiai taikoma ir ji aiškinama pagal Lietuvos Respublikos teisę.
2. **Ginčų sprendimas**

14.1.Bet kokie nesutarimai ar ginčai, kylantys tarp Šalių dėl šios Sutarties, sprendžiami draugiškomis abiejų Sutarties Šalių pastangomis (derybų būdu). Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos įstatymų nustatyta tvarka.

1. **Kitos nuostatos**

15.1.Visi rašytiniai pranešimai, vienos iš šalių skirti kitai šaliai, laikomi atlikti tinkamu būdu, jei buvo adresuoti šios sutarties 18 dalyje nurodytais adresais. Šaliai nepranešusiai apie adreso pasikeitimą, tenka visa rizika susijusi su pranešimo negavimo nuostoliais.

15.2.Techninė specifikacija (priedas Nr.1), t. y. tiekėjo pasiūlyme nurodytos prekės ir jų įkainiai yra neatskiriamas šios sutarties priedas.

15.3.Sutarties sąlygos, sutartį pasirašius sutarties šalims, sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai beitokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Gali būti kreipiamasi tik dėl tokių pirkimo sutarties sąlygų, kurių keitimo aplinkybių atsiradimo pirkimo sutarties šalys negalėjo numatyti pasiūlymo pateikimo metu, aplinkybių negali kontroliuoti ir jų kilimo rizikos neprisiėmė nė viena iš pirkimo sutarties šalių.

15.4.Sutartis surašoma dviem (2) turinčiais vienodą juridinę galią egzemplioriais, kiekvienai šaliai po vieną.

|  |  |
| --- | --- |
| **18. Šalių rekvizitai** **Prekių tiekėjas**: |  **Klientas:**  |
| **UAB GABERA**Įmonės kodas:166908037PVM kodas: 1669080314Adresas: V. Gadono 1, Seda, Mažeikių r.sav. LT- 89379A/s LT067300010072536936AB SWED bankasDirektoriusMindaugas Samoškaparašas \_\_\_\_\_\_\_\_\_\_\_\_\_\_\_\_\_\_\_ | **VŠĮ Sedos PSPC**Įmonės kodas 166914086 Adresas: A. Baranausko a. 8, Seda, Mažeikių r. sav., LT- 89380A/s LT797300010002547115AB SWED bankasVyr. gydytoja Vilmantė Stankevičienėparašas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
| A.V. | A.V. |

**SPECIFIKACIJA**

**„Paruošta ir konservuota žuvis“ 15200000-0**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.Nr. | Produktopavadinimas | Reikalavimai produktams | Matovnt. | Preliminarus kiekis, 12 mėn. | Mato vieneto kaina EUR be PVM | Mato vieneto kaina EUR su PVM | SumaEURbePVM | SumaEURsuPVM |
| 1 | Šaldyta žuvis | Jūrinių lydekų filė ar panaši sušaldyta, be E 451. Giliai užšaldyta jūros lydekos filė, be odos (taip pat be kaulų, be galvos, be uodegos, be pelekų). Neglazūruota. Be priedų ir konservantų. File svoris nuo 201 g. Išfasavimas (šaldytai produkcijai nurodoma grynasis svoris ir svoris su glazūra (jei tokia yra)) - ne daugiau kaip 7 kg Galiojimas pristatymo dieną iki tinkamumo vartoti termino pabaigos - ne mažiau 180 paros (-ų) | Kg | 200 | 7,80 | 9,44 | 1560,00 | 1887,60 |
| 2 | Silkės filėaliejuje be odos |  silkės filė , fasuota nuo 1 kg. Iki 5 kg. Silpnai sūdyta. Silkių filė be odos, ne mažiau kaip 80 proc., sūdyta aliejuje. Paviršius- švarus, be mechaninių pažeidimų, poodinis riebalų sluoksnis be oksidacijos požymių (nesurūdijęs, nepageltęs). Be pašalinio kvapo ar skonio. Silkių filė raumenys minkšti, tačiau standūs, nesuglebę. Druskos kiekis (g) ne didesnis nei 2,5 g /100 g File svoris ne mažesnis kaip 150 g.Išfasavimas - ne daugiau kaip 1 kgGaliojimas pristatymo dieną iki tinkamumo vartoti termino pabaigos - ne mažiau 20 paros (-ų) | Kg | 50 | 7,36 | 8,91 | 368,00 | 445,28 |
| 3 | Lašišos file | Giliai užšaldyta lašišos file su oda (be galvos, be uodegos, be kaulų). Neglazūruota. Be priedų ir konservantų. File svoris 1,6 – 2,4 kg.Išfasavimas (šaldytai produkcijai nurodoma grynasis svoris ir svoris su glazūra (jei tokia yra)) - Vakuume, ne daugiau kaip 5 kg ne daugiau kgGaliojimas pristatymo dieną iki tinkamumo vartoti termino pabaigos - ne mažiau 180 paros (-ų) | Kg. | 70 | 16,00 | 19,36 | 1120,00 | 1355,20 |
| 4 | Viso suma be PVM Eur | 3048,00 |
| 5 | PVM suma Eur | 640,08 |
| 6 | Viso suma su PVM Eur | 3688,08 |

Galutinė pasiūlymo kaina su PVM – 3688,08 (*trys tūkstančiai šeši šimtai aštuoniasdešimt aštuoni Eur 08 ct)* Eur.

 Į šią sumą įeina visos išlaidos ir visi mokesčiai, nuolaidos, taip pat PVM, kuris sudaro\_640,08\_\_\_\_ Eur

Siūlomos prekės visiškai atitinka nurodytus reikalavimus. Pasiūlymas galioja iki termino, nustatyto pirkimo dokumentuose.

|  |  |  |  |  |
| --- | --- | --- | --- | --- |
| Direktorius |   |  |   | Mindaugas Samoška |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |